Kåre Grøttum

Kåre Idar Grøttum (født 24. januar 1934 i Trondheim) er en norsk jazzpianist, komponist og arrangør, samt kjent programleder i NRK. 

Han var aktiv som jazzmusiker i Oslo fra midten av 1950-årene, og ledet i 1959 orkesteret ved Oslo handelsgymnasiums russerevy.  Pianisten Egil Kapstad fikk sin tidlige undervisning hos Grøttum, som så tok magistergrad i musikk ved Universitetet i Oslo 1968, stipendiat 1965-67, der han også har vært timelærer 1985-87. Det var Grøttum som komponerte «Tannpussevise» med tekst av Sissel Castberg, som ga VGs sølvskrin til artistene Svein Byhring, Ragne Tangen og Ulf Wengård.

Hans komposisjon «Småting» (med Ivar Børsum) vant Melodi Grand Prix 1972, fremført av Grethe Kausland og Benny Borg.

I 1976 ledet han TV-serien «Smålåt» sammen med Dag Åkeson Moe og Nina Matheson. For radio ledet han så «Norsk Kammerunderholdningsverksted» 1977-78 samt «Grammoforum» 1979-80. For Trond-Viggo Torgersen var han sentral på utgivelsene «Kua med fletter og juret på tvers» (1976) og «Harunosågirebort» (1977).

I 1980 ble han programsekretær i NRK. Grøttum er ofte i juryen for Prøysenprisen og NOPAs kåringer av årlige verk.

Fra 2002 ledet han «Rundt et Flygel» med Tine Skolmen.

Utmerkelser 
 Årets verk fra NOPA 1992 for sin CD Fra en musikers dagbok

Utgivelser 
1992: Fra en musikers dagbok (NOPA CD 2924). Egne komposisjoner arrangert av blant andre Egil Monn-Iversen, Helge Iberg og Øivind Westby. Fremført  av  Aage Kvalbein, Sigmund Groven, Brynjar Hoff, Petter Brambani, Kenneth Sivertsen, Åse Karin Hjelen, Erling Wicklund, Magni Wentzel, Knut Riisnæs, Per Vollestad og Aina Oldeide.
2015: Rainy Days (Losen)
2015: På Jorden Et Sted (Losen), med tekster av André Bjerke

Film 
 Møtet med den underlege byen på havbotnen (1978). Animasjonsfilm.
 Flyndre-Fanten og den store kloa (1978). Animasjonsfilm.
 Over tare, tare fare… (1978). Animasjonsfilm.
 Gjetergutten og ulven (1974). Animasjonsfilm.
 Gulasj (1992).

Referanser

Eksterne lenker 
 
 

Norske jazzpianister
Norske komponister
Programledere for NRK
Norske musikk-journalister
Personer fra Trondheim kommune